Busdienste: Prasa se parkeergeld gekap | Netwerk24
'n Man en sy stiefseun gaan die polisie dagvaar vir onregmatige inhegtenisneming en aanhouding nadat hulle Maandag op pad terug van 'n nood-tandartsafspraak summier in hegtenis geneem is.
In 'n poging om die Oos-Kaap van bedrog en korrupsie-aktiwiteite te suiwer het die polisie Dinsdag in die vroeë oggendure 'n manlike verkeersbeampte en twee administratiewe klerke van die Kirkwood-verkeersdepartement vasgetrek.
Landwyd is reeds meer as 2 000 mense in hegtenis geneem wat nie ag geslaan het op die regulasies van die staat van inperking nie.
Protea-ster se troue op ys weens Covid-19
Die Suid-Afrikaanse krieketster Lizelle Lee en haar verloofde, Tanja Cronje, se trouplanne is deur die Covid-19-pandemie ontspoor.
Eddie filosofies oor prys van Covid-19
Engeland se afrigter, Eddie Jones, sê dit was 'n maklike besluit om te midde van die Covid-19-pandemie tot 'n salarisvermindering in te stem, want die prioriteit is om Engelse rugby se toekoms te verseker.
KYK: Kwarantyn-gholfhoue slaan asem weg
Die Covid-19-pandemie het mense oor die wêreld heen tot hul huise beperk.
Diefstal 'n pyn in die vlees vir Eskom
Die staat van inperking mag dalk baie Suid-Afrikaners in hul huise hou, maar Eskom sê dit is nié die geval wanneer dit by diewe kom nie.
AA: Pas só jou motor op in staat van inperking
Baie Suid-Afrikaners draf nou gedurende die staat van inperking om hul huise of op hul balkonne om fiks te bly, maar wat van jou motor wat nou stilstaan in 'n motorhuis of onder 'n afdak?.
Covid-19 gaan wêreld 'duisende miljarde dollar kos'
Die Covid-19-pandemie kan die wêreld tot soveel as $4 100 miljard, oftewel 5% van wêreldwye bruto binnelandse produk, kos.
'Mees ambisieuse' boek van 2019 wen UJ-prys
Die skrywer Etienne van Heerden wen die Universiteit van Johannesburg se prys vir sy roman Die biblioteek aan die einde van die wêreld en Ruan Kemp wen die UJ-debuutprys vir sy roman Gedeeltelik bewolk.
RESENSIE: Staalsenuwees vir bloederige juweel nodig
Ystervrou in haar eie tuin om ander te help
Terwyl die meeste mense verlede Sondag maar die lang ure van inperking met 'n fliek of boek verwyl het, het 'n 42-jarige vrou van die Baai 'n uitsonderlike uitdaging aangepak.
Busdienste: Prasa se parkeergeld gekap
Deur Hanlie Stadler 10 Februarie 2020 18:21
Die Passasierspooragentskap van Suid-Afrika (Prasa) misbruik sy beheer oor Parkstasie in Johannesburg en moet daaroor beboet word, meen die Mededingingskommissie.
Die kommissie het Prasa, 'n staatsonderneming, en sy filiaal Autopax na die Mededingingstribunaal verwys omdat hulle na bewering hul markoorheersing by dié stasie misbruik.
Prasa het 'n monopolie op vervoerterminusse vir langafstandbusse.
Autopax is die filiaal wat die busdienste Translux en City tot City bedryf.
Die Mededingingskommissie sê sy ondersoek dui daarop dat Prasa vir Autopax voortrek as dit kom by parkeerplek by Parkstasie. Ander busoperateurs wat met Autopax meeding, kry beperkte of geen toegang tot Parkstasie nie.
Mededingers sluit in Unitrans Passenger (wat Greyhound, Citi Liner en Megabus bedryf), InterCape, Eldo Coaches, Africa People Mover (APM), Moolla's Transport Services en Cream Magenta (wat Eagle Liner en Intercity Xpress bedryf). Verskeie van hulle het by die kommissie gekla oor die styging in tariewe.
Prasa is die alleeneienaar bestuurder van vervoerterminusse in Suid-Afrika.
Prasa het in Desember 2013 'n stelsel by Parkstasie ingestel wat vereis dat operateurs 'n toegangsgeld betaal sowel as uurlikse tariewe. Dit het Intercape se jaarlikse styging in terminuskoste byvoorbeeld met 460% laat opskiet.
Die stelsel is slegs by Parkstasie in werking gestel.
Busse betaal R480 (voor belasting op toegevoegde waarde) per uur om toegang tot Parkstasie se laaisones te kry, en nog R150 vir elke 15 minute wat hulle langer as 'n uur staan.
"Benewens die feit dat die volhoubaarheid en uitbreiding van Autopax se mededingers in die mark bedreig word, is die kommissie bekommerd dat die koste van die stygings aan verbruikers deurgegee word.
"Indien ander busoperateurs weens Prasa se gedrag in duie stort, sal die mark deur Autopax oorheers word, wat hom in staat sal stel om vir passasiers buitensporige pryse te vra. Autopax vra reeds meer op roetes waar hy oorheers."
Prasa wys 'n groot, eksklusiewe gebied aan Autopax toe wat Autopax nie ten volle benut nie. En tog word verskeie interprovinsiale busdienste wat aansoek gedoen het om toegang tot Parkstasie weggewys.
Nog 'n probleem is dat Autopax self agterstallig is met die betaal van toegangsgeld en huur, maar Prasa doen geen stappe teen sy filiaal nie. Hy dreig egter ander busdienste met uitsetting sodra hulle agterstallig raak.
Die kommissie eis dat die tribunaal 'n administratiewe boete aan Prasa oplê wat nie meer as 10% van sy jaarlikse omset beloop nie. 'n Bevel word ook gevra dat Prasa ophou om sy monopolie by Parkstasie te misbruik.
Meer oor: Prasa | Autopax | Mededingingskommissie | Stasie | Staatsondernemings | Busdiens | Busse | Infrastruktuur | Spoorweë